MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: 16/2010

K bodu programu
NÁVRH

prevod správy majetku Mesta Žilina Centru voľného času, Pivovarská 1, Žilina

Materiál obsahuje: 				      		Materiál prerokovaný:

1.	Návrh na uznesenie					Mestská rada v  Žiline
2.	Dôvodová správa						Komisia finančná
3.	Materiál - prevod správy majetku Mesta Žilina

Predkladá: 

Ing. Viliam Mikuláš
prednosta mestského úradu

Zodpovedný za vypracovanie:

JUDr. Martin Valky
vedúci odboru právneho a majetkového

Žilina, február 2010

NÁVRH NA UZNESENIE

Uznesenie č. __/2010

Mestské zastupiteľstvo v Žiline

I.	schvaľuje

1.	prevod správy majetku Mesta Žilina uvedeného v bode I. 2. tohto uznesenia na Centrum voľného času, Pivovarská 1, Žilina, IČO 379 03 705

2.	uzatvorenie zmluvy o prevode správy majetku, pričom Mesto Žilina prevádza správu majetku – drobného hmotného majetku, drobného nehmotného majetku, dlhodobého hmotného majetku a majetku v operatívnotechnickej evidencii podľa inventúrneho súpisu ku dňu 31.12.2009 ako aj dlhodobý hmotný (nehnuteľný) majetok – účet 021/1 (telocvičňa) a dlhodobý hmotný (nehnuteľný) majetok – účet 021/2 (prípojky inžinierskych sietí, komunikácia a spevnené plochy) na Centrum voľného času, Pivovarská 1, Žilina, IČO 379 03 705, a to bezodplatne za účelom vykonávania výchovného programu školského zariadenia, výchovnovzdelávacej, záujmovej a rekreačnej činnosti detí a rodičov vo voľnom čase a vytváranie podmienok na využitie voľného času detí a mládeže , pričom prevod správy sa zrealizuje ku dňu 22.2.2010

DÔVODOVÁ SPRÁVA

	V zmysle ustanovenia § 6 ods. 1 zákona č. 138/1991 Zb. o majetku obcí v znení neskorších predpisov obec hospodári so svojim majetkom samostatne alebo prostredníctvom správcu, ktorým je rozpočtová alebo príspevková organizácia. Správca je oprávnený a povinný majetok mesta držať, užívať na plnenie úloh v rámci predmetu činnosti alebo v súvislosti s ním, brať z neho úžitky a nakladať s ním v súlade s právnymi predpismi a zásadami hospodárenia.

V zmysle ustanovenia článku 4 ods. 3 písm. c) Zásad hospodárenia a nakladania s majetkom Mesta Žilina zmluvy o prevode správy schvaľuje mestské zastupiteľstvo. 

V súlade s uvedenou právnou úpravou sa preto predkladá mestskému zastupiteľstvu návrh na prevod správy majetku Mesta Žilina rozpočtovej organizácii mesta - Centru voľného času, Pivovarská 1, Žilina. Nakoľko pri zriadení Centra voľného času mu nebol zverený majetok do správy, navrhuje sa mu zveriť majetok, ktorý pre svoju činnosť potrebuje vrátane novovybudovanej telocvične, prípojok inžinierskych sietí, komunikácie a spevnených plôch. Uvedené zabezpečí operatívnu správu majetku subjektom, ktorý ho priamo na svoju činnosť využíva a bude to tiež tvoriť základ pre vytvorenie jasných zodpovednostných vzťahov súvisiacich so správou zvereného majetku Centrom voľného času.

	Po schválení prevodu správy majetku Mesta Žilina mestským zastupiteľstvom bude tento prevod realizovaný zmluvou o prevode správy v zmysle príslušných ustanovení zákona o majetku obcí a Zásad hospodárenia a nakladania s majetkom Mesta Žilina. 

	Dopad navrhovaného prevodu správy je z pohľadu rozpočtu Mesta Žilina fiškálne neutrálny.

	Predkladaný materiál bol prerokovaný v Komisii finančnej a Mestskej rade bez pozmeňujúcich a doplňujúcich návrhov týchto orgánov.

MATERIÁL – prevod správy majetku Mesta Žilina Centru voľného času, Pivovarská 1, Žilina

Dňa 1.9.2008 vzniklo Centrum voľného času, Pivovarská 1, Žilina ako rozpočtová organizácia Mesta Žilina. Nakoľko od vzniku Centra voľného času došlo k nadobudnutiu majetku, ktorý tento subjekt užíva, z hľadiska potreby zabezpečenia operatívnej správy majetku a jeho využívaním pre potreby Centra voľného času mu Mesto Žilina tento majetok zveruje do správy. Centrum voľného času bude pri hospodárení so zvereným majetkom vystupovať ako jeho správca.

V zmysle ustanovenia § 6a ods. 3 zákona o majetku obcí podstatnými náležitosťami zmluvy o prevode správy sú jej písomná podoba, určenie predmetu prevodu, účel jeho využitia, deň prevodu a dohodnutú cenu, ak je prevod odplatný. Predkladateľ preto tieto podstatné náležitosti zakomponoval do návrhu uznesenia, aby mohla byť následne zmluva uzavretá v zmysle zákona a platných zásad hospodárenia so všetkými požadovanými náležitosťami.

-	predmet prevodu – prevádza sa jednak DHM, DNM, DLHM OTE podľa inventúrneho súpisu ku dňu 31.12.2009 ako aj dlhodobý hmotný (nehnuteľný) majetok – účet 021/1 (telocvičňa) a dlhodobý hmotný (nehnuteľný) majetok – účet 021/2 (prípojky inžinierskych sietí, komunikácia a spevnené plochy)

-	účel jeho využitia – je v súlade s činnosťou správcu v zmysle jeho zriaďovacej listiny

-	deň prevodu – navrhuje sa čo najskorší termín po zasadnutí mestského zastupiteľstva tak, aby mohla byť následne uzavretá zmluva o prevode správy s účinnosťou ku dňu 22.2.2010

-	dohodnutá cena – vzhľadom na to, že Centrum voľného času je subjekt v zriaďovateľskej pôsobnosti Mesta Žilina, navrhuje sa bezodplatný prevod